บาทเปิด 32.80 บาทต่อดอลลาร์ จับตาสถานการณ์โควิด-19
เงินบาทเปิดตลาด 32.80 บาทต่อดอลลาร์ จับตาสถานการณ์โควิด-19 รายละเอียดของพ.ร.ก.ฉุกเฉิน และมาตรการการคลังของสหรัฐฯ
26 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.80 บาท/ดอลลาร์ จากเย็นวานนี้ที่ปิดตลาดที่ 32.81 บาท/ดอลลาร์
นักบริหารเงิน คาดว่า วันนี้เงินบาทจะเคลื่อนไหวในกรอบ 32.70 - 32.90 บาท/ดอลลาร์ จุดสนใจของตลาดวันนี้ยังอยู่ที่สถานการณ์การแพร่ระบาดขอเชื้อไวรัสโควิด-19, รายละเอียดของพ.ร.ก.ฉุกเฉิน และมาตรการการคลังของสหรัฐฯ
"เมื่อวานนี้ กนง.ไม่ลดดอกเบี้ย แต่หั่นประมาณการเศรษฐกิจแบบ Shock ตลาดมาก ซึ่งมีโอกาสที่ กนง.จะลดดอกเบี้ยในอีกครั้งในช่วงไตรมาสที่ 2 ของปีนี้"นักบริหารเงินกล่าว